smcproject/ml-wiki-sentences huggingface dataset:
1966 ൽ സ്ഥാപിതമായ ഈ സ്കൂൾ പീരുമേട് വിദ്യാഭ്യാസ ഉപജില്ലയുടെ കീഴിലാണ്.
തേയിലയാണ് ഈ പ്രദേശത്തെ പ്രധാന കൃഷി.
കരിന്തരുവി എസ്റ്റേറ്റ് ആണ് ഇവിടുത്തെ പ്രധാന തേയില എസ്റ്റേറ്റ്.
കരിന്തളം ഇംഗ്ലീഷ് വിലാസം https://ml.wikipedia.org/wiki/Karindalam
കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് കരിന്തളം.
As of 2001 India census , 2001 ലെ സെൻസസ് പ്രകാരം കരിന്തളത്തെ ആകെയുള്ള ജനസംഖ്യ 5690 ആണ്.
അതിൽ 2795 പുരുഷന്മാരും 2895 സ്ത്രീകളും ആണ്.
ഈ പഞ്ചായത്തിന്റെ കാര്യനിർവ്വഹണം പുതിയതായി രൂപീകരിച്ച വെള്ളരിക്കുണ്ട് താലൂക്കിന്റെ കീഴിലാണ് നടത്തുന്നത്.
നീലേശ്വരം വഴി കടന്നു പോകുന്ന നാഷ്ണൽ ഹൈവേ മംഗലാപുരം റോഡുമായി ബന്ധപ്പെട്ട് കിടക്കുന്നു.
മംഗലാപുരം - പാലക്കാട് ലൈനിൽ വരുന്ന നീലേശ്വരം ആണ് സമീപത്തുള്ള റയിൽവേ സ്റ്റേഷൻ.
വിമാനത്താവള സൗകര്യം മംഗലാപുരത്തും കണ്ണൂരും കോഴിക്കോടും ഉണ്ട്.
കരിനീലി ഇംഗ്ലീഷ് വിലാസം https://ml.wikipedia.org/wiki/Apodytes_dimidiata
തെക്കേ ആഫ്രിക്കൻ വംശജനായ ഒരു മരമാണ് സ്ലേറ്റ്‌മത്തി അഥവാ കരിനീലി .
( ശാസ്ത്രീയനാമം : Apodytes dimidiata ) .
നട്ടിൽ വളരുമ്പോൾ 5 മീറ്ററോളമേ ഉയരം വയ്ക്കുകയുള്ളുവെങ്കിലും കാട്ടിൽ 20 മീറ്ററോളം ഉയരം വയ്ക്കും.
തെക്കെ ആഫ്രിക്കയിൽ ഔദ്യോഗികമായി ഇതൊരു സംരക്ഷിത മരമാണ്.
അവലംബം പുറത്തേക്കുള്ള കണ്ണികൾ കൂടുതൽ അറിവുകൾ അറിവുകളും കാണുന്ന ഇടങ്ങളും http://www.biotik.org/india/species/a/apoddimi/apoddimi_en.html Archived 2010-07-25 at the Wayback Machine .
http://www.healingorchids.com/africantreeessences/whitepear.html http://www.sciencedirect.com/science/article/pii/S0378874196014961 http://www.efloras.org/florataxon.aspx?flora_id=3 taxon_id=200012891 വിക്കിസ്പീഷിസിൽ Apodytes dimidiata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Apodytes dimidiata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരിന്തലയൻ കുരുവി ഇംഗ്ലീഷ് വിലാസം https://ml.wikipedia.org/wiki/Eastern_Orphean_Warbler
കരിന്തലയൻ കുരുവിയ്ക്ക് ഇംഗ്ലീഷിൽ Eastern Orphean Warbler എന്നാണ് പേര്.
ശാസ്ത്രീയ നാമം Sylvia crassirostris എന്നാണ്.
വേനലിൽ മെഡിറ്ററേനിയൻ മുതൽ പടിഞ്ഞാറൻ യൂറോപ്പ്കൂടി വടക്കു പടിഞ്ഞാറൻ ആഫ്രിക്ക വരെ കാണുന്നു.
ദേശാടാന സ്വഭാവം ഉള്ളവയാണ്.
15-16 സെ.
മുതിർന്ന പൂവന് അടയാളങ്ങളില്ലാത്ത ചാരനിറം പുറകിൽ.
നീണ്ടു കൂർത്ത കൊക്കാണ് ഉള്ളത്.
കറുത്ത കാലുകൾ.
തല കടുത്ത ചാരനിറം.
വെള്ള കഴുത്ത്.
വെള്ള കണ്ണുകൾ.
പിടയ്ക്കും കുഞ്ഞുങ്ങൾക്കും തലയ്ക്ക് മങ്ങിയ നിറം, മങ്ങിയ നിറം അടിവശത്ത്.
പുറകുവശം തവിട്ടുനിറം കലർന്ന ചാരനിറം.
കുറ്റിച്ചെടിയിലോ മരത്തിലൊ ആണ് കൂടുണ്ടാക്കുന്നത്.
4-6 മുട്ടകൾ ഇടും.
അവലംബം Helbig, A. J. (2001): Phylogeny and biogeography of the genus Sylvia , in: Shirihai, Hadoram: Sylvia warblers : 24-29.
Princeton University Press , Princeton, N.J. ISBN 0-691-08833-0 Jønsson, Knud A. Fjeldså, Jon (2006): A phylogenetic supertree of oscine passerine birds (Aves: Passeri).
Scripta 35(2): 149–186.
doi : 10.1111/j.1463-6409.2006.00221.x (HTML abstract) Snow, David W.; Perrins, Christopher M.; Doherty, Paul Cramp, Stanley (1998): The complete birds of the western Palaearctic on CD-ROM .
ISBN 0-19-268579-1 പുറത്തേക്കുള്ള കണ്ണികൾ Wikimedia Commons has media related to Sylvia hortensis .
Ageing and sexing (PDF; 2.4 MB) by Javier Blasco-Zumeta Gerd-Michael Heinze Archived 2011-12-26 at the Wayback Machine .
Works related to കരിന്തലയൻ കുരുവി at Wikisource
കരിനൊച്ചി ഇംഗ്ലീഷ് വിലാസം https://ml.wikipedia.org/wiki/Vitex_trifolia
ബംഗാൾ , കേരളം , തമിഴ്നാട് എന്നിവിടങ്ങളിൽ കാണപ്പെടുന്ന ഒരു ഔഷധസസ്യമാണ്‌ കരിനൊച്ചി (കരുനൊച്ചി) .
വേദനസംഹാരിയായി ഉപയോഗിക്കാവുന്ന ഒരു ഔഷധം കൂടിയാണിത്.
പുഷ്പത്തിന്റേയും ഇലയുടെ നിറത്തെ ആധാരമാക്കിയും കരിനൊച്ചി, വെള്ളനൊച്ചി, ആറ്റുനൊച്ചി  എന്നിങ്ങനെ നൊച്ചിയെ മൂന്നായി തരം തിരിക്കാവുന്നതാണ്‌.
പേരുകൾ‍ സംസ്കൃതം :- നിർഗ്ഗുണ്ടി, സിന്ധുവാര:, നീലമഞ്ജരി, ഇന്ദ്രസുരസ:, ഇന്ദ്രാണികാ, ഭൂതകേശി, നീലികാ ഹിന്ദി :- സംഹാലു ഗുജറാത്തി :- നാഗഡോ ബംഗാളി :- നിശിന്ദാ തമിഴ് :- നൊച്ചി തെലുഗു :- നേല്ലാവാവിലി രസ - ഗുണങ്ങൾ രസം - കടു, തിക്തം, കഷായം ഗുണം - ലഘു, രൂക്ഷം വീര്യം - ഉഷ്ണം ഘടന
മൂന്ന് മീറ്ററോ അതിലും കൂടുതലോ ഉയരത്തിൽ ശാഖോപശാഖകളായി പടർന്ന് വളരുന്ന ഒരു സസ്യമാണിത്.
ഇതിന്റെ തൊലി ഇരുണ്ട് ചാരനിറത്തിലായിരിക്കും കാണപ്പെടുക.
ഇലകൾ  സമ്മുഖമായി വിന്യസിച്ചിരിക്കുന്നു.
ഒരു സം‌യുക്ത് അപ്ത്രത്തിൽ 3-5 വരെ പത്രകങ്ങളും ഉണ്ടായിരിക്കും.
പത്രവൃന്തത്തിന്‌ 7-9 സെന്റീമീറ്റർ വരെ നീളമുണ്ടായിരിക്കും.
ഇവയുടെ അഗ്ര ഭാഗത്ത് സ്ഥിതിചെയ്യുന്ന ഇലകൾക്ക് 8-14 സെന്റീമീറ്റർ വരെ നീളവും 2-3 സെന്റീമീറ്റർ വരെ വീതിയും ഉണ്ടായിരിക്കും.
ഇതിൽ പാർശ്വപത്രകങ്ങൾ വലിപ്പം കുറഞ്ഞവയും ആയിരിക്കും.
ഈ ഇലകളൂടെ അടിവശത്ത് നേർത്ത രോമങ്ങൾ കാണാവുന്നതുമാണ്‌.
ഇലയുടെ മുകൾ ഭാഗത്തിന്‌ പച്ച നിറവും അടിഭാഗത്തിന്‌ വയലറ്റു കലർന്ന പച്ച നിറവുമായിരിക്കും ഉണ്ടാകുക.
പൂങ്കുലകൾ ചെടിയുടെ അഗ്രഭാഗത്ത് കുലകളായി  ഉണ്ടാകുന്നു.
ഇതിന്‌ ഏകദേശം 30 സെന്റീ മീറ്റർ നീളം കാണും.
പൂക്കൽ ചെറുതും സഹപത്രകങ്ങളോടുകൂടിയതും ദ്വിലിംഗികളും പാടലവർണ്ണത്തോടുകൂടിയവയും ആയിരികും.
ബാഹ്യ ദളപുടം ചെറുതും നാളാകൃതിയിലുള്ളവയും അഞ്ച് പാളികളോട് കൂടിയവയും ദീർഘസ്ഥായിയുമാണ്‌.
ദളപുടം ചെറുതും നാളാകൃതിയിലുള്ളവയും അസമവും അഞ്ച് പാളീകളോട് കൂടിയതുമാണ്‌.
നാല് കേസരങ്ങൾ ഉള്ളവയിൽ രണ്ടെണ്ണം വലുതും രണ്ടെണ്ണം ചെറുതും ആയിരിക്കും.
അണ്ഡാശയം ഊർദ്ധവർത്തിയും 2 മുതൽ 4 വരെ അറകളോട് കൂടിയതും ആയിരിക്കും.
ഫലം ഉരുണ്ട ആകൃതിയിലുള്ളതും, നാല്‌ വരെ വിത്തുകൾ അടങ്ങിയിട്ടുള്ളവയും ആയിരിക്കും.
ഇലകളിൽ ബാഷ്പശീലതൈഅലം, റേസിൻ, സുഗന്ധതൈലം, കാർബണിക അമ്‌ളങ്ങൾ, ആൽക്കലോയിഡുകൾ എന്നിവ അടങ്ങിയിരിക്കുന്നു.
കരിനൊച്ചിയുടെ പൂക്കൾ കരിനൊച്ചി ഔഷധ ഉപയോഗം
വേര്‌, തൊലി , ഇല എന്നിവയാണ്‌ ഔഷധയോഗ്യമായ ഭാഗങ്ങൾ.
നീരു്, വേദന, വാതം എന്നിവയെ ശമിപ്പിക്കും.
ബലാസഹചരാദി കഷായത്തിലെ ഒരു ഘടകമാണു്.
അവലംബം ↑ sciencedirect.com-ൽ നിന്നും ↑ ↑ ↑ ഔഷധസസ്യങ്ങളുടെ അത്ഭുത പ്രപഞ്ചം- മാത്യു മടുക്കക്കുഴി, കറന്റ് ബുക്സ് പുറത്തേക്കുള്ള കണ്ണികൾ
കരിന്തണ്ടൻ (ചലച്ചിത്രം)
ലീല സന്തോഷ് സംവിധാനം ചെയ്ത് പുറത്തിറങ്ങാനിരിക്കുന്ന ഒരു ഇന്ത്യൻ മലയാളം ചരിത്ര ചലച്ചിത്രമാണ് കരിന്തണ്ടൻ (Karinthandan).
സംവിധായകൻ രാജീവ് രവിയുടെ നേതൃത്വത്തിലുള്ള ഫേസ് വൺ കളക്ടീവ് എന്ന ബാനറിൽ നിർമ്മിക്കുന്ന സിനിമയിൽ പ്രധാന വേഷത്തിലെത്തുന്നത് വിനായകനാണ് .
ചിത്രത്തിന്റെ പ്രാഥമിക പ്രവർത്തനങ്ങൾ നടന്നുവരികയാണ്.
കോളനി വാഴ്ച കാലത്ത് കോഴിക്കോട് തമ്പടിച്ചിരുന്ന ബ്രട്ടീഷുകാർക്ക് അതുവരെ അനന്യമായ ഒന്നായിരുന്നു വയനാട് വഴി മൈസൂരിലേക്കുള്ള മാർഗ്ഗം.
സുഗന്ധവ്യഞ്ജനങ്ങളും മറ്റും സുലഭമായിരുന്ന വയനാടൻ കാടുകൾ കുറച്ചൊന്നുമല്ല ബ്രട്ടീഷുകാരെ മോഹിപ്പിച്ചത്.
അതിനുമുപരി ശ്രീരംഗപട്ടണത്തെ ടിപ്പുവിന്റെ സാമ്രാജ്യം കീഴടക്കാനുള്ള മാർഗ്ഗമായാണ് അവർ ഈ പാതയെ നോക്കിക്കണ്ടത്.
പക്ഷേ അതൊരു സ്വപ്‌നമായി തന്നെ അവശേഷിച്ചു.
വയനാടൻ കുന്നുകളുടെ അടിവാരത്ത് ആടുമേച്ചു നടക്കുന്ന ആജാനുബാഹുവായ കരിന്തണ്ടനെ കണ്ടതോടുകൂടിയാണ് ഈ സ്വപ്‌നത്തിന്റെ യാഥാർത്ഥ്യത്തിലേക്കുള്ള വഴി തുറന്നത്.
കാടിന്റെ ഒരോ മുക്കും മൂലയും അറിയാമായിരുന്ന കരിന്തണ്ടന്റെ സഹായത്തോടെ ഇംഗ്ലണ്ടിൽ നിന്നെത്തിയ എഞ്ചിനീയറുടെ നേതൃത്വത്തിൽ പാതതേടി മുന്നേറി.
അടിവാരത്തിൽ നിന്നും ലക്കിടിയിലേക്കുള്ള ആ എളുപ്പവഴി കണ്ടെത്തിയപ്പോൾ ബ്രട്ടീഷ് സംഘത്തിന് സന്തോഷം അടക്കാനായില്ല.
വയനാടൻ കാടിനെയറിഞ്ഞ കരിന്തണ്ടന്റെ സഹായത്തോടെ പുതിയൊരു ചരിത്രപാത അവിടെ തുറക്കുകയായിരുന്നു.
എന്നാൽ വഴി കണ്ടുപിടിച്ചത് കരിന്തണ്ടന്റെ സഹായത്തോടെയാണെന്ന് മറ്റാരും അറിയാതിരിക്കുവാനായി അവർ കരിന്തണ്ടനെ വകവരുത്തി.
എന്നാൽ കരിന്തണ്ടന്റെ ആത്മാവ് ഗതി കിട്ടാതെ അലഞ്ഞു.
പലർക്കും ഭീഷണിയായ കരിന്തണ്ടന്റെ ആത്മാവിനെ ഒടുവിൽ ഏതോ ഒരു മന്ത്രവാദി ചങ്ങലയിൽ ആവാഹിച്ച് ലക്കിടയിലെ ഒരു മരത്തിൽ ബന്ധിക്കുകയായിരുന്നുവെന്ന് പറയപ്പെടുന്നു.
ഈ ആത്മാവിനെ ഇരുമ്പു ചങ്ങല ബന്ധിച്ച ചങ്ങലമരം ലക്കിടിയിൽ ഇപ്പോഴുണ്ട്.
അഭിനയിക്കുന്നവർ വിനായകൻ ഇതുകൂടി കാണുക കരിന്തണ്ടൻ ചങ്ങലമരം അവലംബം പുറത്തേക്കുള്ള കണ്ണികൾ കരിന്തണ്ടൻ ഇന്റർനെറ്റ് മൂവി ഡാറ്റാബേസിൽ കരിന്തണ്ടൻ (ചലച്ചിത്രം) - ഫില്മി ബീറ്റ്
കമലേശ്വരം ഇംഗ്ലീഷ് വിലാസം https://ml.wikipedia.org/wiki/Kamaleswaram
കമലേശ്വരം എന്ന സ്ഥലം തിരുവനന്തപുരം ജില്ലയുടെ , നഗരപ്രാന്തപ്രദേശങ്ങളിൽ ഒന്നാണ്‌.
ഈ സ്ഥലം സ്ഥിതി ചെയ്യുന്നത് സ്ഥാനം
തിരുവനനതപുര൦ നഗരമധ്യത്തിൽ നിന്നും 3 കം അകലെ സ്ഥിതി ചെയ്യുന്നു.
ജനസന്ഖ്യയിൽ പ്രധാനമായും ഹിന്ദു മത വിശ്വാസികളും ഇസ്ലാം മത വിശ്വാസികളും ആണ്.
കമലേശ്വരം ഗവണ്മെന്റ്  ഹയർ സെക്കന്ററി സ്കൂളനോട് ചേർന്ന് കമലേശ്വരം ശ്രീ മഹാദേവക്ഷേത്രം സ്ഥിതി ചെയ്യുന്നു.
സർക്കാർ സ്ഥാപനങ്ങൾ കമലേശ്വരം ഗവണ്മെന്റ്  ഹയർ സെക്കന്ററി സ്കൂൾ ഹാർബർ എഞ്ചിനീയറിംഗ് ഡിപാർട്ട്മെന്റ് ഡിപാർട്ട്മെന്റ് ഓഫ് ഫിഷേറിസ് മുട്ടത്തറ വില്ലജ് ഓഫീസ് എസ്.എൻ.എസ്.എസ് ഗ്രന്ഥശാല
അമ്പതു വർഷo പഴക്കമുള്ള എസ്.എൻ.എസ്.എസ് ഗ്രന്ഥശാല (ശ്രീ നാരായണ സമാധി സ്മാരക ഗ്രന്ഥശാല)കമലേശ്വരത്ത് സ്ഥിതി ചെയ്യുന്നു.
തിരയുക അവലംബം
കമാനം ഇംഗ്ലീഷ് വിലാസം https://ml.wikipedia.org/wiki/Arch കമാനത്തിന്റെ ഭാഗങ്ങൾ 1.
കീസ്റ്റോൺ 2.
വൗസിയർ 3.
എക്സ്ട്രാഡോസ് 4.
ഇമ്പോസ്റ്റ് 5.
ഇന്റ്ട്രാഡോസ് 6.
റൈസ് 7.
ക്ലിയർ സ്പാൻ 8.
അബ്യൂട്ട്മെന്റ്
ഒരു ഭാരം താങ്ങി നിർത്താൻ വേണ്ടി സ്ഥാപിച്ചിട്ടുള്ള വളഞ്ഞ രീതിയിലുള്ള നിർമ്മിതിയാണ്‌ കമാനം ( ഇംഗ്ലീഷ് : arch ).
പണ്ടുകാലം മുതൽക്കേ തന്നെ കമാനങ്ങളുപയോഗിച്ചുള്ള കെട്ടിടങ്ങളും മറ്റു നിർമ്മിതികളും പണിഞ്ഞിരുന്നു.
ക്രിസ്തുവിന്‌ മുൻപ് രണ്ടായിരാമാണ്ടിൽ മെസപ്പൊട്ടോമിയക്കാർ ഇഷ്ടിക ഉപയോഗിച്ചുള്ള കമാനങ്ങൾ നിർമ്മിച്ചിരുന്നു.
സാങ്കേതികമായി ആദ്യം കമാനങ്ങൾ നിർമ്മിച്ചത് പുരാതന റോമാക്കാരാണ്‌.
അർദ്ധവൃത്താകാരത്തിലുള്ള കമാനങ്ങളാണ്‌ യൂറൊപ്യൻ നിമ്മിതികളിൽ ഉപയോഗിച്ചിരുന്നത്.
ഈത്തരം ആർച്ചുകളിൽ, അനുഭവപ്പെടുന്ന ബലം കേന്ദ്രീകരിച്ചിരിക്കുനത് അതിന്റെ കേന്ദ്രത്തിലായതുകൊണ്ട് കൂടുതൽ ശക്തമാണ്‌.
അർദ്ധവൃത്താകാരത്തിലുള്ള കമാനങ്ങൾ പരത്തി എലിപ്റ്റിക്കൽ ആകൃതിയിലും കമാങ്ങൾ നിർമ്മിക്കാറുണ്ട്.
ഇത്തരം ആർച്ചുകൾ ഇറ്റലിയിലെ പൊണ്ടെ സന്റാ ട്രിനിറ്റയിൽ കാണാം.
പരാബൊളിക്കയുള്ള അർച്ചുകളാണ്‌ ഏറ്റവും ശക്തമായ ആർച്ചുകൾ.
അന്റോണി ഗുഡി എന്ന സ്പാനീഷ് ശില്പിയാണ്‌ പരാബൊളിക്കയുള്ള കമാനങ്ങൾ എന്ന ആശയുവുമായി ആദ്യം വന്നത്.
വളഞ്ഞതും പരാബൊളിക്കയുള്ള ആർച്ചുകൾ നേരിട്ട് കെട്ടിടങ്ങളുടെ അസ്തിവാരത്തിൽ ലംബകമായി നിർത്തുന്നു.
ആർച്ചുകളിൽ അനുഭവപ്പെടുന്ന ബലം നേരിട്ട് തറയിലേക്ക് എത്തുന്നതിനാൽ ഈ ആർച്ചുകൾക്ക് താങ്ങുകൾ ആവശ്യമില്ല.
കുതിരലാടത്തിന്റെ ആകൃതിയിലുള്ള ആർച്ചുകൾ അടിസ്ഥാനപരമായി അർദ്ധവൃത്താകാരത്തിലുള്ള കമാനങ്ങളാണ്‌, എന്നാൽ കീഴ് ഭാഗങ്ങൾക്ക് നീളം കൂടുതലായിരിക്കും ഇവ ഒരു കേന്ദ്രത്തിലേക്ക് സം‌യോജിക്കുന്ന രീതിയിലാണെന്നു തോന്നും, ഇത്തരം ആർച്ചുകളുടെ പ്രാഥമിക ഉദാഹരണങ്ങൾ എന്ന് ചൂണ്ടികാണിക്കാൻ കഴിയുന്നത് ഒന്നാം നൂറ്റാണ്ടിൽ ഇന്ത്യയിൽ പാറ തുരന്ന് നിർമ്മിച്ചിട്ടുള്ള ആർച്ചുകളാണ്‌.
അറിയപ്പെടുന്ന ആദ്യ കുതിരലാട കമാനം നിമ്മിച്ചിരിക്കുന്നത് മൂന്നാം നൂറ്റാണ്ടിൽ എത്യോപിയയിലെ അക്സും രാജാക്കന്മാരുടെ നിർമ്മിതികളിലാണ്‌.
ഏതാണ്ട് ഇതേ സമയത്ത് തന്നെ നിർമ്മിച്ച കുതിരലാടാകൃതിയിലുള്ള ആർച്ചുകൾ സിറിയയിൽ നിന്നും കണ്ടെടുത്തിട്ടുണ്ട്.
ആദ്യം നിർമ്മിച്ച ആർച്ച് ഏതാണ്‌ എന്നുള്ള കാര്യത്തിൽ അതിനാൽ കൃത്യമായ ഉത്തരം നൽകാനാകില്ല.
ആർച്ചു നിർമ്മിക്കുമ്പോൾ എല്ലാ അടിസ്ഥാന ഘടകങ്ങളും ഒരുമിച്ച് ചേർക്കണം.
എങ്ങനെയാണ്‌ ആർച്ചുണ്ടാക്കുന്നത് എന്നതിന്‌ ഇങ്ങനെ എന്നു പറയാം.
ആദ്യമായി ആർച്ചിന്റെ ഒരു മാതൃകയുണ്ടാക്കണം(Frame-ചട്ട) പണ്ടു മുതലെ തടി ഉപയോഗിച്ചാണ്‌ ചട്ട നിർമ്മിക്കുന്നത്.
ഈ ചട്ടയും ആർച്ചിന്റെ അന്തര ഭാഗത്തെ വലിപ്പവും ഒരേ പോലായാണ്‌.
ഇതിനെയാണ്‌ ആർച്ചിന്റെ കേന്ദ്രം(centre or centring) എന്നു പറയുന്നത്.
ഇതിന്റെ മുകളിലേക്ക് വൗസിയർ നിരയായി ആർച്ചിന്റെ ആകൃതിയിൽ അടുക്കി വയ്ക്ക്ന്നു.
വൗസിയറിന്റെ താങ്ങുന്നതിനും ആകൃതി കിട്ടുന്നതിനും വേണ്ടിയാണ്‌ ചട്ട ഉപയോഗിക്കുന്നത്.
ആർച്ചിന്‌ പൊക്കം കൂടുതലുണ്ടെങ്കിൽ പണി സൗകര്യത്തിനായി നിർമ്മിക്കുന്നവർ കഴയിൽ (scaffolding) കൂടി ഒരു താങ്ങ്‌ കൊടുക്കാറുണ്ട്.
നിർമ്മാണത്തിൽ എന്റെങ്കിലും വിധത്തിലുള്ള പാകപിഴകൾ വന്നു കൂടിയാൽ ഫ്രയിം മാറ്റുന്ന സമയം ആർച്ച് തകരാനുള്ള സാധ്യതയേറെയാണ്‌.
(സ്കോട്ട്‌ലാന്റിലെ A85 റോഡിൽ പണിഞ്ഞ ഒരു കമാനം ഇങ്ങനെ 1940ൽ പൊളിഞ്ഞു വീണിരുന്നു).
ആർച്ചിന്റെ അന്തർ ഭാഗത്തുള്ള വളവിനെയാണ്‌ ഇന്റ്‌ട്രാഡോസ് (Intrados) എന്ന്‌ വിളിക്കുന്നത്.
പഴകിയ കമാനങ്ങളുടെ ആണിക്കല്ല് കാലപ്പഴക്കെത്തെ തുടർന്ന് ജീർണ്ണിച്ചു പോകാറുണ്ട്, ഇവയെ ദൃഢീപിക്കുക വഴി ഉപയോഗയോഗ്യമാക്കം.
ഇത്തരം ആർച്ചുകളെ മൊട്ടത്തലയൻ കമാനങ്ങൾ (bald arch) എന്നു വിളിക്കുന്നു.
താഴെ കൊടുത്തിരിക്കുന്ന ചിത്രങ്ങളിൽ കമാനങ്ങളുടെ വികസനോന്മുഖമായ മുറ കാണാം.
ത്രികോണ കമാനം വളഞ്ഞ കമാനം ഖണ്ഡമായ കമാനം, വളഞ്ഞ കമാനത്തേക്കാൾ ചെറുത് വിപുലമായ വളഞ്ഞ കമാനം പിച്ചാത്തി കമാനം സമഭുജ മുനയുള്ള കമാനം ചട്ട കമാനം മൂന്ന് മടക്കുള്ള മുനയൻ കമാനം കുതിരലാട കമാനം തൃതീയ കേന്ദ്രീകൃത കമാനം ദീർഘ വൃത്ത കമാനം ഇൻഫ്ലക്സഡ് കമാനം ഓഗി കമാനം തിരശ്ചീന ഓഗി കമാനം ട്യുഡർ കമാനം ശൃംഖലാ കമാനം അഥവാ പരാബൊളിക് കമാനം സാങ്കേതിക ഭാവങ്ങൾ Pont-Saint-Martin
എടുത്തു പറയത്തക്കതായ ഒരു സാങ്കേതിക വശം കമാനങ്ങൾക്കുണ്ട്.
കമാനങ്ങളുടെ ഘടന അവയിൽ അനുഭവപ്പെടുന സമ്മർദ്ദ ബലം ഇല്ലാതാക്കുന്ന രീതിയിലാണ്‌.
കമാനങ്ങളിൽ അനുഭവപ്പെടുന്ന ബലം സംയോജിപ്പിച്ച് ഭൂമിയിലേക്ക് നൽകുന്നു.
നിർമ്മാണ മേഖലകളിൽ ഉപയോഗിക്കുന്ന പാറകൾക്കും, ഇരുമ്പിനും, കോൺക്രീറ്റിനും സമ്മർദ്ദ ബലം താങ്ങാനുള്ള കഴിവുണ്ടെങ്കിലും Tensile stress, Shear stress, Torsional stress എന്നിവ  താങ്ങുന്ന കാര്യത്തിൽ ദുർബ്ബലമാണ്‌ കമാനത്തിന്റെ പ്രാധാന്യം മനസ്സിലാകുന്നത് ഇവിടെയാണ്‌.
കമാനങ്ങളുടെ രണ്ട് ഭുജങ്ങൾ തമ്മിലുള്ള അകലം വർദ്ധിപ്പിക്കുക വഴി ശേഷി കൂട്ടാം.
ഇതിന്റെ പിന്നിലെ വിദ്യ എന്തെന്നാൽ ഭുജങ്ങളിൽ അനുഭവപ്പെടുന്ന ബലം സന്തുലിതമായതിനാലാണ്‌.
ഘർഷണ രഹിതമായ പ്രതലങ്ങളിലും ഇത് ശരിയായി തന്നെ പ്രവർത്തിക്കും.
എന്നിരുന്നാലും കമാനങ്ങളുടെ ഭുജങ്ങൾ തെന്നി നീങ്ങാത്തതും ബലമായതും ഭാരക്കുടുതലുള്ളതുമായ വശങ്ങൾ കെട്ടി ഉണ്ടാക്കണം.
ചിത്രശാല നാലാം നൂറ്റാണ്ടിൽ കല്ലു കൊണ്ട് ഉണ്ടാക്കിയ കമാനം, പോർട്ടാ റോസ കോൺസ്റ്റന്റൈൻ കമാനം, ഇറ്റലി 312 AD The Gateway Arch in Saint Louis, Missouri ; a sculpture based on a catenary arch Doubled round archivolts - Igreja de Nossa Senhora da Assunção, Linhares da Beira, Portugal.
Stonework arches seen in a ruined stonework building - Burg Lippspringe , Germany Several arches at the Casa Simón Bolívar in Havana , Cuba Arches in the Armenian monastery of Geghard .
Arches in the nave of the church in monastery of Alcobaça , Portugal The Arc de Triomphe, Paris; a 19th century triumphal arch modeled on the classical Roman design The Second Wembley Stadium , in London , built in 2007 Catenary arches inside Casa Milà in Barcelona , Spain by Antoni Gaudí Arches in one of the porticos of Mosque of Uqba also known as the Great Mosque of Kairouan, city of Kairouan , Tunisia Lucerne railway station, Switzerland Arcade at Campeche , Mexico .
ഖുതുബ് മിനാറിനടുത്തെ അലൈ ദർവാസ .
ചെങ്കല്ല് നിർമ്മിതമായ കമാനം- കീഴൂർ ധർമ്മശാസ്താ ക്ഷേത്രം ചെങ്കല്ല് നിർമ്മിതമായ കമാനം- കീഴൂർ ധർമ്മശാസ്താ ക്ഷേത്രം അവലംബം pp. 27–8 പുറത്തേക്കുള്ള കണ്ണികൾ Wikimedia Commons has media related to Arch .
DIYinfo.org's Constructing Brick Arches Wiki - A wiki on how to construct brick arches around the house DIYinfo.org's Constructing Timber Framed Arches Wiki - Similar to the brick arches but extra information for timber arches
കമാന്റ് ലൈൻ ഇന്റർഫേസ് ഇംഗ്ലീഷ് വിലാസം https://ml.wikipedia.org/wiki/Command-line_interface ഗ്നോം ടെർമിനൽ 3, ഫെഡോറ 15 -ലെ ഒരു സാമ്പിൾ ബാഷ് സെഷന്റെ സ്ക്രീൻഷോട്ട്.
വിൻഡോസ് വിസ്റ്റയിൽ പ്രവർത്തിക്കുന്ന വിൻഡോസ് പവർഷെൽ 1.0 ന്റെ സ്ക്രീൻഷോട്ട്.
ഒരു കമാൻഡ്-ലൈൻ ഇന്റർഫേസ് (CLI) ടെക്സ്റ്റ് ലൈനുകളുടെ രൂപത്തിൽ ഒരു കമ്പ്യൂട്ടർ പ്രോഗ്രാമിലേക്ക് കമാൻഡുകൾ പ്രോസസ്സ് ചെയ്യുന്നു.
ഇന്റർഫേസ് കൈകാര്യം ചെയ്യുന്ന പ്രോഗ്രാമിനെ കമാൻഡ്-ലൈൻ ഇന്റർപ്രെറ്റർ അല്ലെങ്കിൽ കമാൻഡ്-ലൈൻ പ്രോസസർ എന്ന് വിളിക്കുന്നു.
ഓപ്പറേറ്റിംഗ് സിസ്റ്റം ഫംഗ്ഷനുകളിലേക്കോ സേവനങ്ങളിലേക്കോ സംവേദനാത്മക ആക്‌സസ്സിനായി ഓപ്പറേറ്റിംഗ് സിസ്റ്റങ്ങൾ ഒരു ഷെല്ലിൽ ഒരു കമാൻഡ്-ലൈൻ ഇന്റർഫേസ് നടപ്പിലാക്കുന്നു.
1960 കളുടെ പകുതി മുതൽ കമ്പ്യൂട്ടർ ടെർമിനലുകൾ വഴി അത്തരം പ്രവേശനം പ്രാഥമികമായി ഉപയോക്താക്കൾക്ക് നൽകിയിരുന്നു, കൂടാതെ 1970 കളിലും 1980 കളിലും വാക്സ് / വിഎംഎസ്, യുണിക്സ് സിസ്റ്റങ്ങൾ, ഡോസ് , സിപി/എം, ആപ്പിൾ ഡോസ് എന്നിവയുൾപ്പെടെയുള്ള സ്വകാര്യ കമ്പ്യൂട്ടർ സിസ്റ്റങ്ങളിൽ ഇത് തുടർന്നും ഉപയോഗിച്ചു.
ഇന്ന്, ഉപയോക്താക്കൾ ഗ്രാഫിക്കൽ യൂസർ ഇന്റർഫേസുകളെയും മെനുവിൽ പ്രവർത്തിക്കുന്ന ഇടപെടലുകളെയും ആശ്രയിക്കുന്നു.
എന്നിരുന്നാലും ചില പ്രോഗ്രാമിംഗ്, മെയിന്റനൻസ് ജോലികൾക്ക് ഗ്രാഫിക്കൽ യൂസർ ഇന്റർഫേസ് ഇല്ലായിരിക്കാം, എന്നിരുന്നാലും ഒരു കമാൻഡ് ലൈൻ ഉപയോഗിക്കുന്നു.
കമാൻഡ് ലൈൻ ഇന്റർഫേസിനു പകരമായി ടെക്സ്റ്റ് അധിഷ്ഠിത യൂസർ ഇന്റർഫേസ് മെനുകൾ (ഉദാഹരണത്തിന്, ഐബിഎം എയിക്സ് എസ്എംഐടി), കീബോർഡ് കുറുക്കുവഴികൾ, പോയിന്റർ കേന്ദ്രീകരിച്ചുള്ള വിവിധ ഡെസ്ക്ടോപ്പ് രൂപകങ്ങൾ (സാധാരണയായി ഒരു മൗസ് ഉപയോഗിച്ച് നിയന്ത്രിക്കുന്നു) എന്നിവ ഉൾപ്പെടുന്നു.
മൈക്രോസോഫ്റ്റ് വിൻഡോസ് , ഡോസ്ഷെൽ, മൗസ് സിസ്റ്റംസ് പവർപാനൽ എന്നിവ ഇതിന് ഉദാഹരണങ്ങളാണ്.
ഡിസ്പ്ലേ സ്ക്രീനിൽ ചിഹ്നങ്ങൾ സ്ഥാപിക്കുന്നതിന് കഴ്‌സർ വിലാസം ഉപയോഗിക്കുന്ന സ്ക്രീൻ-ഓറിയന്റഡ് ടെക്സ്റ്റ് അധിഷ്ഠിത ഉപയോക്തൃ ഇന്റർഫേസുകൾക്ക് പ്രാപ്തിയുള്ള ടെർമിനൽ ഉപകരണങ്ങളിലും കമാൻഡ് ലൈൻ ഇന്റർഫേസുകൾ പലപ്പോഴും നടപ്പിലാക്കുന്നു.
അവലംബം ↑ https://searchwindowsserver.techtarget.com/definition/command-line-interface-CLI
കമലു ഇംഗ്ലീഷ് വിലാസം https://ml.wikipedia.org/wiki/Flemingia_strobilifera
ഫാബേസീ സസ്യകുടുംബത്തിലെ ഒരു കുറ്റിച്ചെടിയാണ് കമലു .
( ശാസ്ത്രീയനാമം : Flemingia strobilifera ) .
കിഴക്കനേഷ്യ തദ്ദേശവാസിയാണ് .
ചൈന , തായ്‌വാൻ , ഭുട്ടാൻ , ഇന്ത്യ , നേപ്പാൾ , പാകിസ്താൻ , ശ്രീലങ്ക , ലവോസ് , ബർമ്മ ; തായ്‌ലാന്റ് , വിയറ്റ്‌നാം , ഇന്തോനേഷ്യ , മലേഷ്യ , പാപ്പുവ ന്യൂ ഗിനിയ , ഫിലിപ്പീൻസ് എന്നിവിടങ്ങളിൽ സാധാരണയായി കണാറുണ്ട്.
Flemingia strobilifera found in പഞ്ചകൽ താഴ്വര ഉണങ്ങിയ പൂവ് ഏറെക്കാലം നിലനിൽക്കും അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Flemingia strobilifera എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Flemingia strobilifera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കമലാദേവി ചതോപാധ്യായ ഇംഗ്ലീഷ് വിലാസം https://ml.wikipedia.org/wiki/Kamaladevi_Chattopadhyay
സാമൂഹ്യപരിഷ്ക്കർത്താവും സ്വാതന്ത്ര്യസമര പോരാളിയുമായിരുന്നു കമലാദേവി ചതോപാധ്യായ .
മംഗലാപുരത്ത് 1903 ഏപ്രിൽ 3-ന് ജനിച്ചു.
മംഗലാപുരത്തും ബെഡ് ഫോഡ് കോളേജിലും, ലണ്ടൻ സ്കൂൾ ഓഫ് എക്കണോമിക്സിലും പഠനം നടത്തി.
കവിയായ ഹരീന്ദ്രനാഥ് ചതോപാധ്യായയെ വിവാഹം കഴിച്ചു.
തന്റെ സാമൂഹ്യപ്രവർത്തനങ്ങൾക്ക് കുടുംബം തടസ്സമാണെന്ന് കണ്ടപ്പോൾ ഭർത്താവിൽ നിന്നും ബന്ധം വേർപ്പെടുത്തി.
പത്മഭൂഷൺ , വട്മൂൽ അവാർഡ് , മാഗ്സസെ അവാർഡ് , ദേശികോത്തമ (വിശ്വഭാരതി) എന്നീ ബഹുമതികൾ അവർക്ക് ലഭിച്ചിട്ടുണ്ട്.
സംഗീത നാടക അക്കാദമിയുടെ ഫെല്ലോ ആയി തെരഞ്ഞെടുക്കപ്പെട്ടിട്ടുമുണ്ട്.
സ്വാതന്ത്ര്യസമരത്തിൽ പങ്കെടുക്കുകയും ഭൂനിയമങ്ങൾ മെച്ചപ്പെടുത്താനും വനിതാ പ്രസ്ഥാനം വികസിപ്പിക്കാനും അവർ യത്നിച്ചു.
അഖിലേന്ത്യാ വനിതാ കോൺഗ്രസ്സിനു കളമൊരുക്കി.
അഖിലേന്ത്യാ കോൺഗ്രസ്സ് സമിതി അംഗം, പ്രവർത്തക സമിതി അദ്ധ്യക്ഷ, ഇന്ത്യൻ സഹകരണ സംഘം, അഖിലേന്ത്യ കരകൗശല ബോർഡ്, ആൾ ഇന്ത്യാ ഡിസൈൻസ് സെന്റർ എന്നിവയുടെ അദ്ധ്യക്ഷ, വേൾഡ് ക്രാഫ്റ്റ്സ് കൗൺസിലിന്റെ ഉപാധ്യക്ഷ, ഇന്ത്യൻ സോഷ്യൽ കോൺഫറൻസിന്റെ സജീവ, എന്നീ സ്ഥാനങ്ങൾ വഹിച്ചിട്ടുണ്ട്.
1903 ഏപ്രിൽ മൂന്നിന് മംഗലാപുരത്ത് ജനിച്ച കമലാദേവി മാതാപിതാക്കളുടെ നാലാമത്തേതും ഏറ്റവും ഇളയതുമായ മകളായിരുന്നു.
പിതാവ് അനന്തായ ധരേശ്വർ മംഗാളുരുവിലെ ജില്ലാ കളക്ടറും മാതാവ് ഗിരിജാബായി കർണാടകത്തിലെ ഒരു കുലീന കുടുംബത്തിലെ അംഗവുമായിരുന്നു.
കമലാദേവിയുടെ മുത്തശ്ശി പുരാതന ഇന്ത്യൻ ഗ്രന്ഥങ്ങളിൽ പാണ്ഡിത്യമുള്ളയാളും മാതാവ്  സ്വകാര്യാദ്ധ്യാപകർ വഴി ഉന്നത വിദ്യാഭ്യാസം ലഭിച്ചവരുമായിരുന്നു.
"ഇന്ത്യൻ സ്വാതന്ത്ര്യ സമരത്തിൻ്റെ കാല്പനിക നായിക " എന്ന പേരിലും അറിയപ്പെടുന്നു.
കമലാദേവി രചിച്ച പുസ്തകങ്ങൾ The Awakening of Indian women, Everyman's Press, 1939.
Japan-its weakness and strength, Padma Publications 1943.
Uncle Sam's empire, Padma publications Ltd, 1944.
In war-torn China, Padma Publications, 1944.
Towards a National theatre, (All India Women's Conference, Cultural Section. Cultural books), Aundh Pub.
Trust, 1945.
America,: The land of superlatives, Phoenix Publications, 1946.
At the Cross Roads, National Information and Publications, 1947.
Socialism and Society, Chetana, 1950.
Tribalism in India, Brill Academic Pub, 1978, ISBN 0706906527 .
Handicrafts of India, Indian Council for Cultural Relations New Age International Pub.
Ltd., New Delhi, India, 1995.
ISBN 99936-12-78-2 .
Indian Women's Battle for Freedom.
South Asia Books, 1983.
ISBN 0-8364-0948-5 .
Indian Carpets and Floor Coverings, All India Handicrafts Board, 1974.
Indian embroidery, Wiley Eastern, 1977.
India's Craft Tradition, Publications Division, Ministry of I B, Govt.
of India, 2000.
ISBN 81-230-0774-4 .
Indian Handicrafts, Allied Publishers Pvt. Ltd, Bombay India, 1963.
Traditions of Indian Folk Dance.
The Glory of Indian Handicrafts, New Delhi, India: Clarion Books, 1985.
Inner Recesses, Outer Spaces: Memoirs, 1986.
ISBN 81-7013-038-7 .
കമലാബായ് ഹോസ്പേട്ട്
മഹാരാഷ്ട്രയിലെ ഒരു സാമൂഹ്യ സേവികയായിരുന്നു കമലാബായ് ഹോസ്പേട്ട് (Kamalabai Hospet) , 1869-1981).
നാഗ്‌പൂരിൽ പ്രവർത്തിക്കുന്ന മാതൃസേവാസംഘം എന്ന സേവാസംഘടന രൂപീകൃതമായതിൽ പങ്കുവഹിച്ചു.
വേണുതായ് നെനെയ്ക്കൊപ്പം ചേർന്നാണ് 1921ൽ മാതൃസേവാസംഘം രൂപീകരിച്ചത്.
1971ൽ വിദ്യാ ശിക്ഷൺ പ്രസാരക് മണ്ഡൽ എന്ന സംഘടനയുടെ രൂപീകരണത്തിലും പ്രവർത്തിച്ചു.
ആ സംഘടനയുടെ കീഴിൽ അമ്പതിലധികം വിദ്യാഭ്യാസസ്ഥാപനങ്ങൾ പ്രവർത്തിക്കുന്നുണ്ട്.
1961ൽ സാമൂഹ്യസേവനത്തിനു പത്മശ്രീ പുരസ്കാരവും, 1980ൽ ജമ്‌നാലാൽ ബജാജ് അവാർഡും അവർക്കു ലഭിച്ചു.
"Padma Awards Directory (1954-2009)" (PDF).
Ministry of Home Affairs.
"Jamnalal Bajaj Awards Archive".
Jamnalal Bajaj Foundation.
Matru Sewa Sangh, Official website
കമലാസുരയ്യ ചെറുകഥാ അവാർഡ്
കമലാസുരയ്യ ചെറുകഥാ അവാർഡ് കേരള കലാകേന്ദ്രം ഏർപ്പെടുത്തിയതാണ്.
നവാഗത എഴുത്തുകാരികൾക്കാണ് ഈ അവാർഡ് നൽകുന്നത്.
അഞ്ചു വർഷമായി ഈ അവാർഡ് നൽകാൻ തുടങ്ങിയിട്ട് .
2016ലെ ഈ അവാർഡ് ഷാഹിന.
കെ. റഫീക്കിനാണ് ലഭിച്ചത്.
കമലാപ്തകുല
ത്യാഗരാജസ്വാമികൾ വൃന്ദാവനസാരംഗരാഗത്തിൽ ചിട്ടപ്പെടുത്തിയ ഒരു കൃതിയാണ് കമലാപ്തകുല .
കമലാപ്തകുല കലശാബ്ധി ചന്ദ്ര കാവവയ്യ നന്നു കരുണാസമുദ്ര അനുപല്ലവി
കമലാകളത്ര കൌസല്യാസുപുത്ര കമനീയഗാത്ര കാമാരിമിത്ര ചരണം
മുനുദാസുല ബ്രോചിനദെല്ല ചാല വിനി നീ ചരണാശ്രിതുഡൈതിനയ്യ കനികരംബുന നാഗഭയമിവ്വുമയ്യ വനജലോചന ശ്രീ ത്യാഗരാജനുത അർത്ഥം അവലംബം പുറത്തേക്കുള്ള കണ്ണികൾ രഞ്ജനിയുടെയും ഗായത്രിയുടെയും ആലാപനം
കരാക്കും കനാൽ Garagum Canal (lower right) and the Hanhowuz Reservoir, 2014.
കരാക്കും കനാൽ The Karakum Canal (Qaraqum Canal, Kara Kum Canal, Garagum Canal ; Russian : Каракумский канал , Karakumsky Kanal , Turkmen: Garagum kanaly , گَرَگوُم كَنَلیٛ, Гарагум каналы ) ടർക്ക്മേനിസ്ഥാനിലെ കനാലുകളിൽ ഒന്നാണ്.
ഇവ ലോകത്തിലെ തന്നെ ഏറ്റവും വലിപ്പമുള്ള കനാലുകളിലൊന്നാണ്.
സോവിയറ്റ് കാലത്ത് 1954ൽ നിർമ്മാണം തുടങ്ങിയ ഈ കനാൽ പൂർത്തിയായത് സോവിയറ്റ് യൂണിയന്റെ അവസാനകാലത്ത് 1988ൽ മാത്രമാണ്.
അതിന്റെ 1,375-കിലോമീറ്റർ (854 മൈ)
നീളത്തിൽ മിക്ക ഭാഗങ്ങളിലും കപ്പൽ ഗതാഗതത്തിനു പറ്റിയ ആഴമുള്ളതാണ്.
ഗതാഗതത്തിനും ജലസേചനത്തിനുമായി ഈ കനാൽ ഉപയോഗിക്കുന്നു.
ഈ കനാലിലൂടെ 13 cubic kilometres (3.1 cu mi) വെള്ളം, അമു ദാരിയ നദിയിൽ നിന്നും ഒഴുകുന്നു.
Karakum Desert ടർക്ക്മെനിസ്ഥാനിലെ കാരക്കും മരുഭൂമിയിലൂടെയാണിത് ഒഴുകുന്നത്.
ഈ കനാൽ കൃഷിക്കുവേണ്ടീ അനേകം ഹെക്ടർ പ്രദേശം പുതിയതായി ആ രാജ്യത്തിനു ലഭ്യമാക്കിത്തന്നു.
സോവിയറ്റ് യൂണിയൻ പരുത്തി ഏകവിളയ്ക്ക് ഉദ്ദേശിച്ചാണിത് നിർമ്മിച്ചത്.
അതു വന്നതുകൊണ്ട് അഷ്ഖബാദ് പ്രദേശത്തിനു ജലസേചനത്തിനുള്ള പ്രധാന സ്രാതസായി ഈ കനാൽ മാറി.
പക്ഷെ ഈ കനാൽ പാരിസ്ഥിതികമായി പ്രശ്നങ്ങൾ സൃഷ്ടിക്കുകയുമുണ്ടായി.
അറാൽ കടൽ പരിസ്ഥിതി ഇതു താറുമാറാക്കി.
ഇപ്പോഴത്തെ കരാകും കനാൽ അല്ല അമു ദാരിയായിലെ വെള്ളം കരാകും പ്രദേശത്തേയ്ക്കു എത്തിക്കാൻ നിർമ്മിക്കപ്പെട്ടത്.
1950കളിൽ ടർക്കുമെൻ കനാലിൽനിന്നും  ( Russian : Главный Туркменский канал ), അന്നത്തെ സോവിയറ്റ് സർക്കാർ തന്നെ ഇവിടെ ജലപദ്ധതി കൊണ്ടുവന്നിരുന്നു.
ഇവിടെനിന്നും കുറച്ചുകൂടി വടക്കൻ ഭാഗത്തുള്ള നുകൂസ് എന്ന ഒരു സ്ഥലത്തെയ്ക്കാണാദ്യം ഇതു നിർമ്മിക്കാൻ ശ്രമം നടത്തിയത്, ആ കനാൽ തെക്കുപടിഞ്ഞാറായി ക്രാസ്നൊവോദ്സ്ക് ഭാഗത്തെയ്ക്കു ലക്ഷ്യമിട്ടു.
ആ കനാൽ അമു ദാരിയാ നദിയുടെ 25% വെള്ളവും കൊണ്ടുപോകുമായിരുന്നു.
എന്നാൽ ആ രീതിയിലുള്ള ജോലികൾ ജോസഫ് സ്റ്റാലി ന്റെ നിര്യാണത്തോടെ നിർത്തിവയ്ക്കപ്പെട്ടു.
പകരം പിന്നീട് ഇപ്പോഴത്തെ കരാകുമ്രൂട്ട് തിരഞ്ഞെടുക്കുകയായിരുന്നു.
ഹാൻഹോവുസ് പോലുള്ള റിസർവൊയറുകൾ (ജലസംഭരണി) വെള്ളത്തെ നിയന്ത്രിക്കാനായി പണിതതാണ്.
ഇവിടത്തെ പ്രധാന പട്ടണങ്ങൾ Ashgabat Bereket Serdar അവലംബം
കരാക്കറ്റ ക്ലബ്ബ് കരാക്കറ്റ ക്ലബ്ബിന്റെ വായനമുറികൾ 1920കളിൽ ഷെർഡ് കോർട്ടിലെ കരാക്കറ്റ ക്ലബിലേക്കുള്ള പ്രവേശന മാർഗ്ഗം.
കരാക്കറ്റ ക്ലബ്ബ് പടിഞ്ഞാറൻ ഓസ്ട്രേലിയലെ പെർത്ത് ആസ്ഥാനമായുള്ള ഒരു വനിതാ ക്ലബ്ബാണ്.
1894-ൽ സ്ഥാപിതമായ ഇത് ഓസ്ട്രേലിയയിലെ ആദ്യത്തെ വനിതാ ക്ലബ്ബായിരുന്നു.
1894-ൽ സെന്റ് ജോർജ് വായനാ മണ്ഡലത്തിലെ അംഗങ്ങളുടെ നേതൃത്വത്തിൽ കാരാക്കറ്റ ക്ലബ് സ്ഥാപിക്കപ്പെട്ടു.
വായനാ സാമഗ്രികൾ കൈമാറ്റം ചെയ്യുക, വർത്തമാനകാല സാമൂഹ്യ രാഷ്‌ട്രീയ സംഭവ വികാസങ്ങൾ ചർച്ചകൾ നടത്തുക എന്നീ ലക്ഷ്യങ്ങൾ മുൻനിറുത്തി 1887 ലാണ് സെന്റ് ജോർജ് വായനാ മണ്ഡലം രൂപീകരിക്കപ്പെട്ടത്.
ഡോ. എമിലി റൈഡർ എന്ന അമേരിക്കൻ വനിതയുടെ സന്ദർശനത്തെത്തുടർന്ന്, അമേരിക്കയിൽ അക്കാലത്തു പ്രസിദ്ധമായിരുന്ന വിദ്യാഭ്യാസ ക്ലബുകളുടെ രീതിയിലുള്ള പുതിയ ക്ലബ്ബ് രൂപീകരിക്കാൻ ഈ വായനാ മണ്ഡലം തീരുമാനിച്ചു.
അക്കാലത്ത് സ്ത്രീകളെ ബാധിച്ചിരുന്നു സാമൂഹിക നീതി പ്രശ്നങ്ങൾ, സാമൂഹിക ഇടപെടലുകൾ, പ്രാദേശിക പ്രശ്നങ്ങൾ ഉൾപ്പെടെയുള്ള വിഷയങ്ങളിൽ പരസ്പര മെച്ചപ്പെടുത്തലിനായി സമൂഹത്തിലെ വനിതകളെ ഒരൊറ്റ കുടയ്ക്കു കീഴിൽ കൊണ്ടുവരികയെന്നതായിരുന്ന ക്ലബ്ബിന്റെ പ്രാഥമിക ലക്ഷ്യം.
ക്ലബിൻറെ മുദ്രാവാക്യം ( എഡിത് കോവൻ നിർദ്ദേശിച്ചതു പ്രകാരം) "നമ്മുടെ പ്രവൃത്തികളാൽ നമ്മൾ വിധിക്കപ്പെടട്ടെ" എന്നർത്ഥം വരുന്ന 'സ്പെക്ട്രമർ അജെൻഡോ' എന്നതായിരുന്നു.
ക്ലബ്ബിന്റെ ആദ്യ പ്രസിഡന്റായി ലേഡി മഡലൈൻ ഒൺസ്ലോ തെരഞ്ഞെടുക്കപ്പെട്ടു.
1904 ൽ കാരക്കറ്റ ക്ലബ് സ്ഥാപിക്കപ്പെട്ടതിന് 10 വർഷങ്ങൾക്കുശേഷം ആദ്യത്തെ ലൈസിയം ക്ലബ്ബ് ലണ്ടനിൽ മിസ്സ് കോൺസ്റ്റെയിൻ സ്മെഡ്ലിയുടെ നേതൃത്വത്തിൽ സ്ഥാപിക്കപ്പെട്ടു.
കാരക്കറ്റ ക്ലബ്ബിന്റെ ലക്ഷ്യങ്ങൾക്കു സമാനമായതായിരുന്നു ലൈസിയം  ക്ലബുകളുടേയും ലക്ഷ്യം.
1923 ൽ കരാക്കറ്റ ക്ലബ് അംഗങ്ങളും ലൈസിയം ക്ലബ്ബിന്റെ അന്താരാഷ്ട്ര പ്രസ്ഥാനവുമായി യോജിച്ചു പ്രവർത്തിക്കുവാൻ തീരുമാനിക്കപ്പെട്ടു.
ഇത് ലോകത്തെമ്പാടുമുള്ള വനിതകളുമായി വിശാലമായ അർത്ഥത്തിലുള്ള ഒരു ബന്ധത്തിനുള്ള അവസരം കാരക്കറ്റ ക്ലബ്ബിനു തുറന്നുകൊടുത്തു.
1954 ൽ ക്ലബ്ബിന്റെ ഡയമണ്ട് ജൂബിലി ആഘോഷിക്കപ്പെട്ടു.
ഓസ്ട്രേലിയയിലെ എല്ലാ ലൈസിയം ക്ലബ്ബുകളേയും ഒരു ബാനറിനു കീഴിൽ ബന്ധിപ്പിക്കുവാനും ലോകമെമ്പാടുമുള്ള ലൈസിയം ക്ലബ്ബുകളെ ഇന്റർനാഷണൽ അസോസിയേഷൻ ഓഫ് ലൈസിയം ക്ലബ്ബ്സ് എന്ന പ്രസ്ഥാനവുമായി ബന്ധിപ്പിക്കുവാനുമായി 1972/73 ൽ ഓസ്ട്രേലിയൻ അസോസിയേഷൻ ഓഫ് ലൈസിയം ക്ലബ്ബ് രൂപീകരിക്കപ്പെട്ടു.
1984 ന്റെ അവസാനത്തിൽ കരാക്കറ്റ ക്ലബ്ബ് ഷെർവുഡ് കോർട്ട്, ദ എസ്പ്ളനേഡ് എന്നിവയുടെ മൂലയിലുള്ള ലോവ്സൺ അപ്പാർട്ടുമെന്റിലെ ഇപ്പോഴത്തെ കെട്ടിടത്തിലേക്ക് ആസ്ഥാനം മാറ്റി സ്ഥാപിച്ചു.
കരാജ് ഇംഗ്ലീഷ് വിലാസം https://ml.wikipedia.org/wiki/Karaj
കരാജ് ( പേർഷ്യൻ : کرج , pronounced [kæˈɾædʒ] ⓘ ) ഇറാനിലെ അൽബോർസ് പ്രവിശ്യയുടെ തലസ്ഥാനവും ഫലത്തിൽ ടെഹ്‌റാനിലെ ഒരു ഉപഗ്രഹ നഗരവുമാണ്.